Xbox Project Scarlett идва за пазарния сезон на 2020 г. - Ардес Blog
10.06.2019 25.06.2019 Боян Брайков
Тези дни се провежда голямото геймърско изложение Electronic Entertainment Expo (Е3), на което по традиция се обявяват и демонстрират хитови и нишови игри. Но през няколко години се анонсират и конзоли от следващо поколение, както и услуги, свързани с тях. Тази година Microsoft разкри подробности за новия си Xbox.
Машината носи работното име Project Scarlett. Без излишни увертюри стана ясно, че бъде налична в търговските вериги за коледно-новогодишния пазарен сезон на 2020 г. Техническите характеристики, които можем да очакваме, са следните:
• Специално разработен процесор AMD Zen 2;
• NAVI-базираната видеокарта, която ще поддържа 8К резолюция, ray-tracing ефекти и до 120 кадъра в секунда;
• GDDR6 оперативна памет, като точните ѝ параметри още не са финализирани;
• SSD модул за съхранение на игри и save файлове, а част от него ще се ползва и за виртуална RAM.
Актуални игрови конзоли и гейм заглавия за тях могат да се намерят в каталога на Ardes.bg. Имаме настолни и преносими компютри и за PC геймърите.